شەفەق نیوز/ سەرچەوەیگ ئەمنی خەوەردا ک شاندیگ
پایەبەرز لە بەغداد ئمڕوو چوارشەممە رەسیە قەزای شەنگال ئەرا وەکارخستن بارەگایگ پۆلیس
فیدڕاڵی لەولا، و ئەوەیش لە تەقەلایل جیوەجیکردن رێککەفتنەگەی ناوبەین حکومەت فیدڕاڵی
و هەرێم کوردستان، و ئاماژە کرد لە کیشانەوەی دوو فەوج لە سوپا وەرەو پارێزگای سەڵاحەدین.
سەرچەوەگە ئەرا ئاژانس شەفەق نیوز وت: شاندیگ ئەمنی
وەسەرۆکایەتی عەبدولئەمیر شمەری جیگر فەرماندەی ئۆپراسیۆنە هاوبەشەگان رەسیە قەزای
شەنگال ئەرا کردنەوەی بارەگای فیرقەی شەشەم لە پۆلیس فیدڕاڵی ک لەدەورگرد قەزاکە جیگر
بوی لەدویای رەسین دوو لیوا لەی فیڕقە ئەرا گردن پارچە سنووریەگە لە پارێزگای نەینەوا.
هەمیش سەرچەوەگە دیاریکرد ک ئۆپراسیۆنە هاوبەشەگان
فەرمان وە کیشانەوەی دوو فەوج لە فیرقەی پیادەی بییس لە قەزای شەنگال وەرەو پارێزگای
سەڵاحەدین دەرکرد.
